*****

ΚΑΝΟΝΙΣΜΟΣ (ΕΟΚ) αριθ. 1510/90 ΤΗΣ ΕΠΙΤΡΟΠΗΣ

της 1ης Ιουνίου 1990

για παρέκκλιση για την περίοδο 1990/91 από τον κανονισμό (ΕΟΚ) αριθ. 3322/89 για τον καθορισμό των γενεσιουργών αιτιών που εφαρμόζονται στον τομέα των οπωροκηπευτικών, όσον αφορά τις τιμές βάσεως και τις τιμές αγοράς για τα κουνουπίδια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τους συντελεστές μετατροπής που θα εφαρμοστούν στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (2), και ιδίως το άρθρο 5 παράγραφος 3,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (3), όπως τροποποιήθηκε τελευταία από 1193/90 (4),

Εκτιμώντας:

ότι το άρθρο 1 του κανονισμού (ΕΟΚ) αριθ. 3322/89 της Επιτροπής της 3ης Νοεμβρίου 1989 για τον καθορισμό των γενεσιουργών αιτιών που εφαρμόζονται στον τομέα των οπωροκηπευτικών (5) προβλέπει ότι το γενεσιουργό αίτιο των πραγματοποιουμένων εργασιών παρεμβάσεως στον τομέα των νωπών οπωροκηπευτικών, κατά τη διάρκεια της περιόδου εμπορίας, λαμβάνει χώρα για κάθε προϊόν την ημέρα ενάρξεως ισχύος των τιμών βάσεως και αγοράς για το προϊόν αυτό γι' αυτήν την ίδια περίοδο· ότι οι τιμές βάσεως και αγοράς για τα κουνουπίδια για την περίοδο 1990/91 άρχισαν να ισχύουν την 1η Μαΐου 1990·

ότι ο κανονισμός (ΕΟΚ) αριθ. 1179/90 του Συμβουλίου της 7ης Μαΐου 1990 για την τροποποίηση του κανονισμού (ΕΟΚ) αριθ. 1678/85 για τον καθορισμό των ισοτιμιών που θα εφαρμοστούν στο γεωργικό τομέα (6) τροποποίησε τη γεωργική ισοτιμία που εφαρμόζεται για τα κουνουπίδια με ισχύ από 14 Μαΐου 1990· ότι πρέπει να εφαρμοστεί αυτή η τελευταία ισοτιμία για το σύνολο των εργασιών παρεμβάσεως που πραγματοποιούνται για τα κουνουπίδια κατά τη διάρκεια της περιόδου από 14 Μαΐου 1990 έως το τέλος της περιόδου 1990/91 και, γι' αυτό, να γίνει παρέκκλιση από τις διατάξεις του άρθρου 1 του κανονισμού (ΕΟΚ) αριθ. 3322/89·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από τις διατάξεις του άρθρου 1 του κανονισμού (ΕΟΚ) αριθ. 3322/89, το γενεσιουργό αίτιο των εργασιών παρεμβάσεων για τα κουνουπίδια που πραγματοποιούνται για την περίοδο 1990/91 από τις 14 Μαΐου 1990, σε εφαρμογή των άρθρων 15, 15β, 19 και 19α του κανονισμού (ΕΟΚ) αριθ. 1035/72, λαμβάνει χώρα στις 14 Μαΐου 1990.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 164 της 24. 6. 1985, σ. 1.

(2) ΕΕ αριθ. L 153 της 13. 6. 1987, σ. 1.

(3) ΕΕ αριθ. L 118 της 20. 5. 1972, σ. 1.

(4) ΕΕ αριθ. L 119 της 11. 5. 1990, σ. 43.

(5) ΕΕ αριθ. L 321 της 4. 11. 1989, σ. 32.

(6) ΕΕ αριθ. L 119 της 11. 5. 1990, σ. 1.